Kedves Szülők, kedves Diákok!

Schwarcz Bence vagyok, a Pécsi Tudományegyetem Bölcsészet- és Társadalomtudományi Karán végeztem Kognitív és Evolúciós pszichológia szakirányon. Ezt követően a pécsi Esztergár Lajos Család- és Gyermekjóléti Szolgálatnál dolgoztam. Tanulmányaim alatt műhelymunkáimban olyan témákkal foglalkoztam, mint például a tanulási stílusok, a problémás internethasználat vagy a multitasking, diplomamunkámat az egyetemi hallgatói lemorzsolódás témájából írtam. Kutatások szerint ennek előszobája a középiskolában történő megfelelő felkészülés és tájékoztatás, így fontosnak tartom, hogy a diákok tisztában legyenek saját erőforrásaikkal, tehetségükkel, nehézségeikkel a legmegfelelőbb választás érdekében.

Milyen esetben fordulhatnak hozzám a diákok?

Tanulási kérdésekben. A megfelelő tanulási stratégia kialakítása elengedhetetlen a középiskolai majd később az egyetemi tanulmányok sikeréhez.

Önismeretet, személyiségfejlődést érintő kérdésekben. Ki vagyok én? Hogy viszonyulok másokhoz? Hogyan látnak mások? Hogy vagyok én a párkapcsolatomban? Hogy vagyok én a szüleimmel? Meg tudom-e fogalmazni hogyan érzem magam? Megfelelően rendezem-e a konfliktusaimat? Miben vagyok tehetséges? Mit szeretnék csinálni? Ezek mind fontos, és olykor kínzó kérdések tudnak lenni a serdülők számára. Az ilyen vagy ehhez hasonló kérdésekkel bátran fordulhatnak hozzám útmutatásért.

Elérhetőségeim:

Kapcsolatfelvétel, bejelentkezés: schwarczbence@illyes-dombovar.hu e-mail címen, vagy személyesen kéthetente hétfőnként a 6., 7., 8., 9., 10. órákban az orvosi szobában (könyvtár mellett). A második félévben az alábbi időpontokban lesz ez esedékes: 2023. 02.13., 02.27., 03.13., 03.27., 04.24., 05.08, 05.22.

A közös munkához szülői beleegyezés szükséges!

Keressenek, keressetek bizalommal! 😊

 Schwarcz Bence

 iskolapszichológus